Document ID: 32007R0332

32007R0332
L 088/16
SLUŽBENI LIST EUROPSKE UNIJE
27.03.2007.
UREDBA KOMISIJE (EZ) br. 332/2007
od 27. ožujka 2007.
o tehničkim rješenjima za dostavu statističkih podataka o željezničkom prometu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 91/2003 Europskog parlamenta i Vijeća od 16. prosinca 2002. o statistici željezničkog prijevoza (1), a posebno njezin članak 6. stavak 2.,
budući da:
(1)
Potrebno je dovoljno detaljno odrediti oblik u kojem će se podaci o željezničkom prometu dostavljati Komisiji (Eurostatu), kako bi se osiguralo da se ti podaci mogu obraditi brzo i na troškovno učinkovit način.
(2)
Mjere predviđene ovom Uredbom u skladu su s mišljenjem Odbora za statistički program, uspostavljenog Odlukom 89/382/EEZ, Euratom (2),
DONIJELA JE OVU UREDBU:
Članak 1.
Tehnički oblik za dostavu podataka Komisiji (Eurostatu) utvrđen je u Prilogu.
Države članice upotrebljavaju ovaj oblik za predmetne podatke koji se odnose na referentnu godinu 2007. i naredne godine.
Članak 2.
Podatke i metapodatke koji se dostavljaju u skladu s Uredbom (EZ) br. 91/2003, dostavlja u elektroničkom obliku, u jedinstvenu ulaznu točku za podatke pri Komisiji (Eurostatu), bilo koja organizacija koju odrede državna tijela. Dostava mora biti u skladu s odgovarajućim standardom razmjene koji određuje Eurostat.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. ožujka 2007.

Labels: 7
12
8
15